**ГЛАСОВИ И РЕЧИ**

**РЕЧ** је скуп гласова или само један глас који нешто значи.  
**ГЛАС** је најмањи део речи. Писани знак за глас је **СЛОВО**.   
Изговорене речу су састављене од гласова. Написане речи су сатављене од слова.

**САМОГЛАСНИЦИ И СУГЛАСНИЦИ**

Гласови се деле на **САМОГЛАСНИКЕ** и **СУГЛАСНИКЕ**.  
**Самогласници** су: а, е, и, о, у.  
**Сугласници** су: б, в, г, д, ђ, ж, з, ј, к, л, љ, м, н, њ, п, р, с, т, ћ, ф, х, ц, ч, џ, ш.

**СЛОГ**

Слог је део речи који изговарамо једним отварањем уста. Слогови настају повезивањем самогласника и сугласника. Реч има онолико слогова колико има самогласника.  
ЈЕДНОСЛОЖНЕ РЕЧИ: шах, миш, хлеб, пут...  
ДВОСЛОЖНЕ РЕЧИ: ру-ка, ше-ћер, шо-ља...  
ТРОСЛОЖНЕ РЕЧИ: Бо-ро-во, Ву-ко-вар, Хр-ват-ска, Ср-би-ја, Ма-ђар-ска...  
ВИШЕСЛОЖНЕ РЕЧИ: ви-си-ба-ба, у-чи-о-ни-ца, о-лов-ка..  
Самогласници а, е, и, о, у могу да се певају и сами чине слог. И глас (слово) р понекад може да гради слог.  
**Примери:** врч, прст, крв, зврк, бр-до, р-ђа...

**РАСТАВЉАЊЕ РЕЧИ НА СЛОГОВЕ**

Када у писању поделимо неку реч да бисмо један њен део пренели у нови ред, онда то увек радимо**на граници слога**. Прекидање речи на крају реда **обележава се цртицом** (**-**).  
Једносложне речи се не растављају (зец, пут, прст, глад, мрак).  
У нови ред се не преноси само један самогласник или само један сугласник, а ни скуп сугласника без самогласника (не: купу-с, него: ку-пус; не: река-о, него: ре-као).  
Не треба растављати самогласник од сугласника који је испред њега (не: књиг-у, него: књи-гу; не: препор-учити, него: препору-чити; не: друг-ови, него: друго-ви).

**РЕЧЕНИЦА**

Реченица  је скуп речи или само једна реч којом се саопштава потпуно обавештење.  
**Примери:**  
Маја свира клавир.  
Кад идеш у школу?  
Идемо у позориште!

**ОБАВЕШТАЈНЕ РЕЧЕНИЦЕ**

Обавештајном реченицом обавештавамо о нечему што се десило или се није десило. На крају обавештајне реченице пишемо тачку.  
**Пример**: Ветар љуља гране.

**УПИТНЕ РЕЧЕНИЦЕ**

Упитне реченице су реченице којима се нешто пита. На крају упитних реченица стоји знак питања (упитник).  
**Пример:** Кад идеш у школу?

**УЗВИЧНЕ РЕЧЕНИЦЕ**

Узвичном реченицом исказујемо снажна осећања попут забране, среће, туге, љутње, дивљења, страха, наредбе и слично.На крају узвичне реченице пишемо узвичник.  
**Пример:** Јој, што боли!

**ПОТВРДНЕ РЕЧЕНИЦЕ**

Потврдне реченице су реченице којима се тврди да је нешто извршено, односно изражавају неку тврдњу.  
**Примери:**   
Ти имаш меду.                     
Јеси ли имао меду?             
Хоћу меду!

**ОДРИЧНЕ РЕЧЕНИЦЕ**

Одричне реченице су реченице којима се показује да нешто није извршено,односно изражавају неко одрицање.  
**Примери:**    
Ти немаш меду.  
Зар ниси имао меду?  
Нећу меду!

**ИМЕНИЦЕ**

Именице су речи којима означавамо имена бића, предмета и појава.  
**Примери**:Петар, веверица, багрем, сат,  ципела, киша, снег...

**ЗАЈЕДНИЧКЕ ИМЕНИЦЕ**

**Заједничке именице**означавају заједничко име за више предмета или бића са заједничким особинама. Пишу се малим почетним словом.  
**Примери**:кућа, сто, облак, река...

**ВЛАСТИТЕ ИМЕНИЦЕ**

**Властите именице**означавају властита имена људи, животиња, насеља, река, планина...   
Пишу великим почетним словом.  
**Примери:** Сања, Жућо, Борово, Дунав, Велебит...

**ЈЕДНИНА И МНОЖИНА ИМЕНИЦА**

Именицом можемо означитти **један**предмет, биће или појаву. Тада је именица у **једнини**(кућа, цвет, облак).  
Именицом можемо означити **више**предмета, бића или појава**.**Тада је именица у**множини**(куће, цветови, облаци).

**РОД ИМЕНИЦА**

Именице могу да означавају **мушки**, **женски**или**средњи род**.  
У одређивању рода именица помажу нам речи **тај**(за мушки род), **та** (за женски род) и **то**(за средњи род).  
**Примери:**  
миш, брод, дечак (мушки род)  
мачка, кућа, девојчица (женски род)  
маче, село, брдо (средњи род)

**УВЕЋАНИЦЕ**

Увећанице су именице којима означавамо увећано биће, увећан предмет и увећану појаву.  
**Примери:**  
мачка-мачкетина; коњ-коњина; књига-књижурина; ципеле-ципелетине; киша-кушурина...

**УМАЊЕНИЦЕ**

Умањенице су именице којима означавамо умањено биће, умањен предмет и умањену појаву.  
**Примери:**  
птица-птичица; зец-зечић; сат-сатић; торба-торбиица; киша-кишица; облак-облачић...

**ПРИДЕВИ**

Придеви су речи које означавају какво је нешто, чије је нешто и од чега је нешто. Придеви се слажу у роду и броју с именицом коју поближе означавају.  
**Примери:** мачков (реп), мачкова (шапа), мачково (мјаукање), висок (дечак), висока (девојчица), високо (дете)...

**ОПИСНИ ПРИДЕВИ**

Описни придеви су придеви које означавају особине некога или нечега, односно одговарају на питање**какво је** нешто.  
**Примери:** бујна (трава); вита (бреза); бела (врана); смешна (прича)...

**ПРИСВОЈНИ ПРИДЕВИ**

Присвојни придеви су придеви који означавају припадање, односно одговарају на питање **чије је**нешто.  
**Примери:** псећи (лавеж); татин (шешир); мамина (хаљина)...

**ГЛАГОЛИ**

Глаголи су речи које означавају **радњу**, **стање** и **збивање**.  
**Примери:** писати, мерити, купати се, певати, ићи, сећи, пећи, рећи, доћи, бити, лежати, седети, стајати, цветати, листати, грмети,  кишити, мирисати, смрачити се, расти, венути, бојати се...  
Глаголима означавамо и време догађања.

**ПРОШЛОСТ**

Глаголом можемо изрећи да се нека радња, стање или збивање догодило у прошлости**.**  
**Пример:**   
Ја сам писао.  
Ти си писао.  
Он је писао.

**САДАШЊОСТ**

Глаголом можемо изрећи да се нека радња, стање или збивање догађа у садашњости.  
**Пример:**   
Ја пишем.  
Ти пишеш.  
Он пише.

**БУДУЋНОСТ**

Глаголом можемо изрећи да ће се нека радња, стање или збивање догодити у будућности.  
**Пример:**  
Ја ћу писати.  
Ти ћеш писати.  
Он ће писати.